Downloaded from YTS.BZ
Official YIFY movies site: YTS.BZ
Garry Kasparov, bintang handalan, Napoleon permainan catur.
Dia bukan ulat buku.
- Berkarisma. - Menonjol dan lantang.
Dia paling banyak menimbulkan kontroversi dan kekecewaan dalam sejarah.
Manusia atau mesin tak dapat kalahkan dia.
- Awak amat yakin, bukan? - Saya mesti yakin.
Saya juara dunia.
JUARA CATUR DUNIA
Catur ialah perang psikologi. Kehendak saya menentang kehendak lawan.
Ia persaingan paling tulen dan mencabar.
Jika menang, lagi baik.
- Orang baik? - Ya, lebih baik segalanya.
Saya perlukan cabaran baru, main lawan komputer, apa saja yang baru.
Judit Polgár, gadis 12 tahun dari Hungary,
menang kejohanan catur antarabangsa dan telah mencipta sejarah.
Pada mulanya,
semua orang perkecilkan saya.
Saya dengar, "Awak budak perempuan. Apa awak nak di sini?"
Tapi catur sukan mental.
Kita perlu yakin pada diri.
Judit pemain terbaik sebayanya, tak kira jantina,
dalam sejarah catur.
Judit Master Antarabangsa catur termuda.
Dia terima gelaran itu tiga tahun lebih awal
berbanding Bobby Fischer dan Garry Kasparov.
Pada tahun 1994,
Judit Polgár akan lawan Garry Kasparov
buat kali pertama dalam hidupnya.
Itu kali pertama dalam sejarah catur
pemain catur wanita nombor satu dunia
bermain menentang pemain lelaki nombor satu dunia.
Ia buat orang amat teruja,
tapi mereka juga risau.
Adakah dia akan dibelasah teruk?
Catur menawarkan kemungkinan tak terhingga.
Kita perlu bersedia untuk buat langkah yang salah,
tapi kemudian bertenang dan bangkit semula.
Kita sentiasa ada peluang dan kesempatan baru.
Kita perlu tabah, seperti dalam hidup.
Permainan tak selesai hinggalah ia tamat.
MENGEJUTKAN DUNIA CATUR
NOMBOR 1 DALAM RANKING WANITA DUNIA
INGAT NAMA, JUDIT POLGÁR
Semasa kecil, impian saya ialah bermain menentang pemain terbaik dunia
dalam kejohanan terbaik dunia,
tapi impian itu terasa mustahil
disebabkan siapa saya
dan asal usul saya.
Hari ini, Hungary ada kerajaan komunis.
1970-AN
Negara pemerintahan mutlak moden.
Kebebasan bersuara dihapuskan.
Ekonomi lumpuh, inflasi melambung, pengangguran.
Berjuta orang Hungary buat beberapa kerja untuk menyara hidup.
Kadar bunuh diri tertinggi di Eropah.
Kami amat miskin waktu ketiga-tiga anak perempuan kami lahir.
AYAH JUDIT
Kami tinggal di rumah usang di kawasan perumahan pekerja.
Dindingnya basah dari siling ke lantai.
Saya mahu kehidupan lebih baik untuk anak-anak.
Saya mula kaji biografi para genius.
Saya rasa dia baca lebih 400 buku
tokoh dunia berpengaruh untuk kaji corak.
Dia sedar genius dicipta, bukan dilahirkan,
jika dididik dengan cara betul.
Mereka semua mula pada usia lima tahun
dan mendalami satu bidang selama lapan hingga sembilan jam setiap hari.
László Polgár bersama isterinya, Klara,
mahu membesarkan anak-anak genius
dengan eksperimen ini.
AYAH ZALIM MEMAKSA ANAK BERMAIN CATUR
Ramai anggap ia penderaan kanak-kanak.
Dia mungkin buat sesuatu yang beri kesan buruk kepada mereka kelak.
Saya tak pernah ragu eksperimen ini akan berjaya.
Pada mulanya, saya tak tahu jika dia betul.
IBU JUDIT
Saya bercakap benar.
Namun begitu, saya suka suami saya dan ideanya.
Jadi, apa salahnya?
Kenapa catur?
Mudah. Papan catur mudah didapati.
Ia sangat murah.
Kakak saya, Susan, tujuh tahun lebih tua daripada saya.
Sofia pula setahun setengah lebih tua.
Mereka lebih lama main catur.
Ketika saya berusia lima tahun, saya mulakan latihan catur.
Asas catur sangat penting.
Kita perlu belajar cara buah bergerak.
Ada enam watak berbeza. Kuda, gajah, benteng, bidak…
Strategi pembukaan baru. Pertahanan Sicily, Pertahanan Berlin.
Buah yang dilepaskan tak boleh dipindahkan ke tempat lain.
Mak dan ayah berpendapat pergi ke sekolah
hanya membuang masa dari segi akademik.
Jadi, kami belajar di rumah.
Ayah buat sistem kad, seperti di perpustakaan.
Pada setiap kad, ada strategi dan taktik.
Kami perlu ingat beratus ribu kad.
Ayah bina dinding khas
dipenuhi 30 papan catur.
Teka-teki catur.
Kami perlu tulis penyelesaiannya.
Kami miskin.
Duit yang ada dilaburkan pada latihan catur kami.
Seorang jurulatih datang dari 10 pagi hingga 1 petang.
Seorang lagi dari 2 hingga 5 petang.
Ada lagi seorang dari 5 petang hingga 9 malam.
Sepanjang hari bergelumang dengan catur.
Kami tiada Sabtu, Ahad, hari jadi, perayaan.
Setiap hari adalah hari bekerja.
Tapi mereka rasa amat seronok.
Semasa saya enam tahun, saya main kejohanan pertama saya
di blok kediaman kami.
JUDIT LAWAN BLOK KEJIRANAN
Saya ingat dengan jelas,
ada set catur magnet
sebagai hadiah pertama.
Saya nak sangat menang.
Saya budak yang pemalu.
Tapi apabila bermain catur,
itulah dunia saya.
Saya pemusnah, penyerang. Saya main dengan agresif.
Semuanya hitam atau putih.
Saya nak lanyak lawan saya. Saya nak serang.
Saya nak korbankan segalanya untuk mengemat.
Saya menang kejohanan pertama saya,
dan hadiah set catur magnet itu.
Perasaan yang saya dapat selepas menang perlawanan,
ia perasaan yang amat hebat.
Selepas itu, jelas bagi saya yang saya akan jadi pemain catur.
Tiada kerjaya lain.
Jika nak jadi yang terbaik, perlu ada cabaran.
Untuk membuktikan eksperimennya,
ayah mahu kami bermain
lawan pesaing kuat, iaitu lelaki.
Tapi apabila bermain menentang lelaki,
mereka hairan dan tengok kami dengan rasa tak percaya.
Catur ialah sukan yang dikuasai lelaki.
Ia arena eksklusif untuk lelaki.
Ada pengasingan jantina yang ketat.
Wanita tak dibenarkan bermain dalam kejohanan lelaki.
Pemain catur wanita tak dihormati.
- Perempuan tak pandai main catur? - Mereka tak reti.
Saya rasa mereka tak begitu bijak.
Semua perempuan begitu?
Rasanya begitulah.
Tak pernah ada pemain catur wanita yang bagus.
WANITA DILAHIRKAN BODOH?
Permainan catur memerlukan kecerdasan mental
dan kemampuan berfikir secara mendalam.
Selain itu, pemain mahir juga perlu ada perwatakan tertentu.
Bukti menunjukkan wanita tak memiliki kedua-duanya.
Saya dan kakak-kakak saya nekad mahu mengubah idea gila itu.
Kami boleh tunjuk dunia kemampuan kami jika kami boleh pergi kejohanan.
Di Hungary, sebagai negara komunis,
perlu ada kebenaran pergi ke negara lain
untuk bermain dalam kejohanan.
Kena jaga hubungan dengan mereka.
Jika ada idea kreatif dan mahu jadi berbeza,
macam didik anak di rumah, jadi gadis yang bermain menentang lelaki,
itu semua tak disokong kerajaan komunis.
PERMOHONAN PERJALANAN DITOLAK
Kami selalu dilarang tinggalkan Blok Timur tak seperti pemain perempuan lain.
Dalam rejim komunis, jika kita tak ikut perintah mereka,
kita terima akibat, dan keluarga turut menanggungnya.
Kadangkala polis datang ke rumah
dengan mesingan
dan kejut kami pagi-pagi buta.
Mereka datang
untuk bawa kami ke rumah sakit jiwa
atau ke penjara.
Mereka juga kata mereka boleh pisahkan kami dengan anak-anak.
Mereka mahu ambil anak-anak kami.
Bayangkanlah.
Ayah saya sentiasa berusaha buktikan eksperimennya.
Dia bersedia berjuang demi kehidupan yang diidamkannya.
Ayah suruh kembali ke papan catur.
Satu-satunya jawapan ialah bekerja lebih kuat dan tunjukkan hasil.
Biasanya, kami hanya dibenarkan bermain di Hungary dan Eropah Timur.
Saya bermain dengan orang dewasa dan menang setiap perlawanan.
Saya perlukan cabaran baru.
Saya banyak bermain catur buta.
Bidak ke e4.
Kuda ke c3.
Kuda ke f7.
Mengemat.
Saya nak menang setiap perlawanan.
Impian sebenar saya sudah tentunya masuk senarai 10 teratas dunia,
dan jadi antara yang terbaik.
JUARA CILIK ADA GERAKAN HEBAT
Pada masa itu, pemain terbaik di dunia ialah Garry Kasparov dari Soviet Union.
Dia orang yang saya ikuti sejak kecil lagi.
Juara catur baru sudah dinobatkan. Dia ialah Garry Kasparov.
Juara catur termuda di dunia.
Kami berkumpul di atas karpet,
tonton perlawanannya, dan belajar macam-macam.
Lawan Kasparov ibarat lawan Larry Bird atau Michael Jordan.
Dia bercita-cita tinggi dan menekan dirinya tanpa henti.
Terbaik pada apa juga kelajuan.
Tiada siapa mampu rampas gelaran daripada saya
melainkan saya memusnahkan diri saya.
Saya perhatikan ideanya, pembukaannya, setiap permainannya.
Saya menirunya.
Dia agresif.
Saya juga agresif.
Saya peminat setia dia.
Saya berangan nak main menentangnya.
Menurut legenda keluarga,
saya kenal catur semasa berusia lima setengah tahun.
Ia berlaku semasa musim sejuk di Baku, Azerbaijan,
di selatan USSR,
bandar saya dilahirkan dan dibesarkan.
Saya tengok mak dan ayah cuba selesaikan teka-teki catur dalam akhbar tempatan.
Saya terpesona dengan rahsia catur.
Ada 64 kotak, 32 buah catur.
Saya terus ditelan oleh permainan itu.
Ia jadi satu keghairahan.
Ia padanan sempurna.
Di Soviet Union, catur dilihat sebagai senjata politik
untuk menunjukkan keunggulan intelektual rejim komunis
berbanding Barat yang dekaden.
Ada rangkaian yang luas
yang boleh kenal pasti pemain berbakat
dan bantu kembangkan bakat ini.
Ia bantu saya naik dengan cepat sebab bakat saya disedari awal.
MASA DEPAN CERAH
BINTANG BANGKIT
KASPAROV BAKAL JUARA DUNIA?
Catur Soviet ialah catur.
Mereka menguasai catur sepenuhnya.
Mereka melahirkan juara lelaki dan wanita tahun demi tahun.
Jika nak belajar catur daripada pemain handal,
kena belajar kaedah catur Soviet.
Mereka menguasai dunia catur di peringkat tertinggi.
Pada masa itu, Susan tunjuk prestasi cemerlang
dalam pertandingan serius.
Pada 1984, Susan menduduki tangga teratas ranking wanita dunia.
Prestasinya mula mendapat pengiktirafan antarabangsa.
Berita dunia malam ini…
Susan Polgár dari Hungary.
Susan Polgár wanita terbaik…
- Pemain catur wanita terbaik… - Pemain wanita terbaik di dunia.
Rasa puas sebab walaupun mereka cuba menekan saya,
mereka tak berjaya.
Seorang pakar menyamakannya dengan Mozart dunia catur.
Adik-adiknya yang berbakat turut catat kejayaan.
Wartawan datang ke Hungary untuk menemubual kami.
Mereka tak faham, macam mana
pemain wanita nombor satu dunia
tak dibenarkan keluar dari Blok Timur.
KONFLIK DENGAN PIHAK BERKUASA HUNGARY SEJAK DULU LAGI
Wartawan kata jika pihak berkuasa
tidak menghentikan diskriminasi menentang keluarga Polgár,
mereka akan lawan Hungary di peringkat antarabangsa
atas dasar pencabulan hak asasi manusia.
MEREKA HADAPI KESUKARAN CUBA CABAR DUNIA CATUR LELAKI
Pada satu tahap, kerajaan Hungary merasakan tekanan semakin memuncak,
banyak publisiti negatif.
Akhirnya, mereka terpaksa melepaskan pasport kami
dan kami dapat pergi ke Barat.
Kami teruja.
Saya ingin buktikan kepada dunia kekuatan kami.
Sekarang kami boleh.
Olimpiad Catur pada 1988 disertai 100 negara.
Setiap negara hantar wakil terbaik mereka.
Kapten Hungary buat keputusan kami tiga beradik,
dan pemain keempat, Ildikó Mádl, akan pergi ke Olimpiad.
Rasa pelik bermain dalam Olimpiad Wanita
dan hanya main menentang wanita.
Tapi kami buat pengecualian.
Akhirnya, kami boleh tunjukkan kemahiran kami.
Kami menentang dunia.
Malam ini, bagi pihak FIDE, selamat datang ke Olimpiad Catur ke-28.
Olimpiad Catur ialah Olimpik untuk catur.
Ia pertandingan pasukan terbesar, acara paling berprestij.
Semua orang pergi ke sana.
Untuk bermain dalam acara berpasukan, demi menentukan negara catur terhebat
di dunia.
Ada dua bahagian.
Olimpiad lelaki dan Olimpiad wanita.
Setiap hari selama dua minggu, satu negara lawan negara lain.
Kemudian keesokan harinya, negara lain.
Setiap perlawanan boleh dapat maksimum tiga mata.
Mata tertinggi menang pingat emas Olimpik.
Masuk ke dewan pertandingan satu pengalaman yang hebat.
Kami masih kecil.
Itu kali pertama kami nampak pemain-pemain terbaik catur dunia.
Kasparov ada di sana.
Saya nampak Susan berbual dengan Garry Kasparov.
Saya dan Sofia pula
tergelak-gelak dan tersenyum-senyum.
"Wah, Kasparov bercakap dengan kita."
Ada banyak kontroversi mengenai pemilihan keluarga Polgár. Mereka muda.
Pasukan yang terdiri daripada gadis remaja menentang pemain terbaik dunia.
Mereka dianggap luar biasa, tapi orang tak ambil serius
sebab ada pasukan Soviet.
Soviet menguasai dunia catur.
Soviet tak pernah kalah Olimpiad sepanjang 30 tahun.
Tiada siapa boleh gugat mereka.
Semua pemain, sila ambil tempat.
Saya masuk ke dewan.
Saya duduk.
Saya main di papan satu.
Judit main papan dua di sebelah saya.
Saya dan Ildikó Mádl bergilir-gilir main di papan ketiga.
Saya susun buah catur.
Saya goyang kaki kerana rasa gementar,
dan tertanya-tanya jika saya sudah bersedia
main menentang pemain-permain terbaik dunia.
Saya semakin gelisah.
Tapi sebaik saja ia bermula, minda saya berubah sama sekali.
Saya ketepikan semua yang berlaku di luar papan catur
dan fokus pada permainan.
PUSINGAN 2 HUNGARY LAWAN PERANCIS
Saya dapat rentak semasa perlawanan.
Saya menang satu demi satu.
MENANG / KALAH
Ya, Judit memang hebat.
Selepas Judit menang beberapa perlawanan pertama,
orang mula takut pada dia.
Kami tahu apabila dia duduk,
ada peluang cerah kami menang.
Kami memang tak biasa lihat gadis muda yang handal bermain catur.
Ia sangat luar biasa.
Budak perempuan berusia 12 tahun dengan rambut ekor kuda itu
menguasai permainan.
Lawannya jadi mangsa menyedihkan.
Akibatnya, beratus orang tiba-tiba muncul di kejohanan itu.
Ada semacam mania Polgár.
Keluarga Polgár fenomena catur yang unik.
Mereka amat berbakat.
Judit, hanya 12 tahun, ialah pemain terbaik sebayanya.
Judit paling berbakat.
Kalaulah saya sekuat itu masa sebaya dia.
Dia ada banyak peluang jadi juara dunia wanita.
Tidak syak lagi.
Cara dia bermain catur, tenaga di sebalik setiap gerakannya
amat luar biasa dalam kalangan pemain wanita.
Saya bermain dengan baik.
Tapi pemain Soviet pun bermain dengan baik.
CARTA KEDUDUKAN
Adik-beradik Polgár perlukan keajaiban untuk rampas pingat
daripada pemain Rusia yang anggap pingat itu hak mereka.
Saya ingat rakan sepasukan kami, Ildikó Mádl, kata,
"Jika mereka beri kita perak sekarang, saya terima."
Judit pula sentiasa percaya kami ke sana untuk raih pingat emas.
Keyakinannya pengaruhi kami.
PUSINGAN 11
Judit terus-menerus menang perlawanannya.
PUSINGAN 12
Saya, Susan, Ildikó bersaing dengan baik.
CARTA KEDUDUKAN
PUSINGAN 14
Keadaan sangat tegang kerana segalanya bergantung pada pusingan terakhir ini.
Sama ada kami menang pingat emas atau tidak.
Ramai tak percaya pemain Soviet boleh digulingkan.
Saya menang dengan cepat.
Ildikó Mádl seri.
PUSINGAN 14
Semuanya bergantung pada perlawanan Susan menentang Pia Cramling,
antara pemain wanita terhebat.
Ia menakutkan,
tapi saya cuba bermain sebaik mungkin.
Sehingga saat terakhir,
tak jelas sama ada kami boleh dapat pingat emas.
Apabila pusingan terakhir tamat barulah kami yakin kami dapat emas.
Kami sangat gembira.
Dengan kemenangan 33 mata,
pasukan Hungary mencipta rekod baru sepanjang zaman.
Judit tewaskan semua orang habis-habisan.
Dia tak kalah langsung. Ia sangat luar biasa.
Ia membuktikan kepada dunia siapa mereka.
Pingat emas milik pasukan Hungary.
Kami rasa seluruh dunia menyokong kami.
Ia menaikkan semangat kami.
Perasaan itu jarang kami rasai di tempat asal kami.
Sesampainya kami di Thessaliki, lapangan terbang Budapest,
ia situasi yang tak dijangka.
Orang menunggu kami.
RAIH EMAS DI THESSALONIKI
SYABAS PEMAIN WANITA!
Olimpiad Catur mengubah hidup kami.
Kami pergi sebagai kambing hitam dan pulang sebagai gadis emas.
Negara Hungary mengiktiraf keluarga Polgár
buat kali pertama.
Kami dijemput ke Parlimen.
Presiden meraikannya bersama kami.
László Polgár rasa puas hati sekarang?
Tipulah jika saya kata tidak.
Sikap kerajaan dan persekutuan catur berubah sama sekali.
Apa saja kami buat semua betul.
Landskap politik berubah.
Tembok Berlin runtuh.
Keruntuhan tembok Berlin dan kemenangan kami di Olimpiad
memudahkan urusan perjalanan kami.
Judit menang banyak kejohanan tahun itu
dan tiada persaingan antara adik-beradik.
Kami percaya potensinya tiada batasan.
Bila akan ada juara dunia wanita?
Mungkin dia duduk di sebelah saya.
Saya tak tahu.
Dunia tak pernah lihat sesuatu seumpamanya.
Dia semakin hebat dengan setiap kejohanan.
Ia menakutkan.
Rating saya melonjak 200 mata dalam masa setengah tahun.
Ia amat banyak.
RATING JUDIT 2555
Ada sistem rating dalam catur.
Ia agak mudah.
Dua pemain yang berlawan ada rating masing-masing.
Jika awak kalahkan saya, awak dapat mata dan saya hilang mata.
PERMAIN TERBAIK WANITA
Pada usia 12 tahun, saya jadi pemain wanita nombor satu dunia.
Tapi saya tak berhenti.
PEMAIN CATUR WANITA TERBAIK BERUSIA 12 TAHUN
Saya nak jadi grandmaster
dan saya mahu
rating saya semakin meningkat.
Untuk jadi grandmaster, kita perlu capai 2500 mata ke atas
dan tunjukkan prestasi tinggi
dalam tiga kejohanan yang amat kompetitif.
DIA MENGALAHKAN GRANDMASTER DEWASA
Judit terus memecahkan rekod demi rekod.
Dunia dah mula heboh dengan kemungkinan
Judit dapat memecahkan rekod Bobby Fischer selama 33 tahun
sebagai pemain termuda dengan gelaran grandmaster.
Wajahnya di muka kulit majalah setiap bulan.
Semua orang ikut perkembangannya.
TEPI SIKIT FISCHER, JUDIT POLGÁR DATANG
Kemudian pada tahun 1991, saya sertai Kejohanan Super Hungary.
Umur saya waktu itu 15 tahun 4 bulan.
BOBBY FISCHER JADI GRANDMASTER PADA USIA 15 TAHUN 6 BULAN
Ini peluang terakhir saya untuk pecahkan rekod Bobby Fischer.
JUDIT LAWAN REKOD FISCHER
RATING TIBOR TOLNAI 2480
Ia kejohanan Hungary paling sengit.
Semua pemain handal Hungary menyertainya.
Tiada siapa sangka saya boleh jadi pesaing.
POLGÁR LAWAN SAX
POLGÁR LAWAN GROSZPETER
Saya bermain dengan baik.
Semua orang terkejut.
POLGÁR LAWAN TOLNAI
PUSINGAN AKHIR
Ia pusingan akhir.
Saya main dengan buah hitam
menentang Tibor Tolnai, grandmaster Hungary.
Dia cuma perlu seri
menentang Tibor Tolnai
untuk jadi grandmaster.
Tapi untuk memenangi kejohanan dan jadi juara Hungary,
dia perlu menang.
Dia dalam dilema.
Dia perlu pilih sama ada berpuas hati dengan seri dan jadi grandmaster,
atau berjuang berhabis-habisan untuk turut memenangi kejohanan.
Kebanyakan pemain catur pilih seri dan kalah kejohanan kebangsaan,
tapi raih gelaran grandmaster untuk cipta sejarah.
Kalau dia kalah, dua-dua dia tak dapat.
Mereka tak reti main.
Saya rasa mereka tak begitu bijak.
Saya nak kalahkan rekod Bobby Fischer,
tapi saya juga mahu menang kejohanan itu.
Dia pilih jalan lebih berisiko.
Saya rasa gementar untuk dia.
Saya main secara ganas dan berisiko tinggi.
Saya pecahkan bahagian tengah.
Pada satu ketika, saya buat langkah yang lawan langsung tak jangka.
Dari tepi, saya lompat ke c4 dengan kuda saya.
Saya ancam nak tangkap bidak ini.
Putih tak boleh tangkap kuda saya sebab saya akan tangkap ia balik.
Kemudian saya boleh ancam ratu dan gajah sekali gus,
dan segalanya musnah untuk putih.
Kadangkala satu langkah boleh bawa perbezaan besar.
Beberapa langkah kemudian…
saya menang.
Saya jadi grandmaster ketika berusia 15 tahun dan 4 bulan,
memecahkan rekod Bobby Fischer.
GADIS DARI HUNGARY GRANDMASTER TERMUDA
Sukar gambarkan betapa besarnya makna pencapaian ini.
Judit individu termuda dalam sejarah, tak kira lelaki atau perempuan,
yang bergelar grandmaster.
Seorang remaja 15 tahun menang kejohanan kebangsaan
dan pada masa yang sama raih gelaran grandmaster.
Ia bagaikan kisah dongeng.
Penting jadi seorang grandmaster.
Saya semakin yakin saya boleh kalahkan pemain berkaliber,
tapi sekarang, saya fikir,
"Apa seterusnya?"
LINARES / SEPANYOL
Kejohanan Linares kejohanan catur terpenting di dunia.
Linares ialah Wimbledon sukan catur.
Sekali setahun, kami berkumpul di Linares
untuk tentukan siapa handal.
Ini kali pertama dalam sejarah catur
ada seorang gadis dalam kalangan pemain lelaki terbaik di dunia.
Ia kejohanan elit pertama saya.
Pemain terbaik bertanding.
Termasuk Garry Kasparov.
Persiapan untuk kejohanan sebegini sangat mencabar,
tapi kami tahu lebih awal, jadi saya ada berbulan untuk belajar.
Penting baginya untuk buat persediaan rapi sebelum kejohanan.
Variasi pembukaan yang dimainkan oleh Kasparov perlu diteliti
dan langkah balas perlu dikaji.
Saya agak gementar dan tertanya-tanya bagaimana saya mampu bersaing
dengan pemain yang dianggap lebih hebat daripada saya.
Kasparov pernah beritahu saya,
"Baguslah Judit bermain dalam kejohanan Linares."
Dia kata, "Dengan cara itu, kita akan tahu kekuatan sebenarnya."
Saya tak tahu apa dia maksudkan dengan "kekuatan sebenar".
Saya cuba buat yang terbaik.
Awak rasa awak akan kalahkan dia?
Saya sentiasa dominan dalam Linares.
Saya menang Linares '92, '93 dengan skor besar.
KASPAROV MENANG LINARES
Pada 1994, saya rasa yakin
sebab saya pemain terkuat dalam dunia catur.
Ia saat yang sangat penting
kerana buat kali pertama,
juara dunia, Garry Kasparov,
akan bermain menentang pemain wanita terbaik dunia.
Pada masa itu, pemain wanita tak pernah berdepan dengan pemain terbaik lelaki
sebab mereka tak bermain dalam pertandingan yang sama.
Ini detik bersejarah.
Itu kejohanan pertamanya di peringkat itu.
Dia pemain nombor satu, tapi…
dia masih pemain wanita.
Jadi, dia perlu buktikan dirinya.
POLGÁR LAWAN KASPAROV
PERLAWANAN 1 - 1994
PEMAIN
Kasparov tiba 30 saat sebelum perlawanan bermula…
dan semua jurugambar berdiri di depannya dengan denyar.
Dia tunjuk keyakinan luar biasa,
"Aku tahu apa aku buat, aku dah bersedia,
aku akan kalahkan kau."
Rasa macam dia nak telan saya hidup-hidup.
Ini perlawanan pertama saya dan dia.
Apa saja boleh berlaku.
Saya bermain dengan buah putih.
Saya main langkah pertama biasa saya. 1. e4.
Pembukaan Bidak Raja.
BIDAK RAJA
Saya tahu jika saya berdepan dengan Kasparov
dia akan gunakan Pertahanan Sicily.
Itu kepakarannya.
Pertahanan Sicily bersifat agresif.
Pemain keluar berlawan untuk kawal bahagian tengah papan.
Ini membawa kepada gaya permainan yang dinamik.
Permainan jadi terbuka dengan pantas.
Judit memutuskan dia mahu bermain dengan sangat agresif
dan bawa ratunya menghampiri raja Kasparov.
GERAKAN 14
Ratu di garisan sama dengan raja hitam,
tapi kita tak boleh serang membuta tuli.
Pemain handal takkan biar lawan tumbangkan mereka.
Jadi, kita perlu main cara halus.
Judit tak pernah main secara halus semasa muda.
Dia lebih suka serang dengan cara ganas.
Tapi ia rumit apabila menentang Kasparov.
Judit mula langkah tanpa rancangan jelas
kerana dia tak dapat cari jalan untuk menyerang,
dan dia hilang kawalan.
Dari awal, Kasparov bermain dengan lebih baik daripada saya.
Gerakannya menyengat.
Saya banyak berfikir.
Saya gunakan banyak masa.
Keadaan jadi semakin teruk.
Kita boleh rasa penonton tak begitu berminat.
Orang keluar masuk.
Tapi saya tak putus asa.
GERAKAN 34
GERAKAN 35
Kemudian kami sampai ke gerakan 36,
dan sesuatu yang pelik berlaku.
Kasparov alih kudanya ke c5.
Ia satu kesilapan besar.
Sekarang saya boleh pindahkan gajah saya
dan lakukan serangan serentak.
Saya boleh serang ratu dan benteng.
Dia takkan dapat buat gerakan yang boleh halang kedua-dua serangan.
Sebelum gerakan itu, saya tahu saya akan kalah.
Tapi ketika itu, saya sedar
saya berpeluang dapatkan keputusan seri.
Saya tak percaya saya main menentang pemain terbaik dunia,
dan dapat peluang begini.
Tapi selepas dia lepaskan tangannya, dia cepat-cepat angkat buah
dan letak di petak asal untuk buat gerakan berbeza.
Ini amat mengejutkan.
Lawan saya buat gerakan haram.
Peraturan sentuh gerak sangat penting dalam catur.
Jika buah dilepaskan, itu dikira gerakan.
Jika pemain buat gerakan lain,
itu jelas melanggar peraturan.
Itu penipuan.
Tapi hanya Judit seorang saja yang nampak.
Saya melihat sekeliling "Ayuh, apa yang berlaku?"
Tiada siapa kata apa-apa.
Saya tak pasti cara nak tanganinya.
Saya fikir jika tiada siapa kata apa-apa,
jadi mungkin…
saya patut diam saja.
Mungkin boleh nampak dari tempat saya duduk saja,
dan sebagai pendatang baru berusia 17 tahun
menentang juara dunia…
Mungkin saya takkan dijemput lagi jika saya tegur kesalahannya.
Bagaimana nak buktikan?
Kata-kata saya menentang kata-katanya.
Jika Judit tuduh Kasparov lakukan kesalahan
dan Kasparov menafikannya,
dia akan dianggap budak manja
yang bakal kalah
dan tak boleh terima kekalahan,
lalu menuduh Kasparov menipu.
Kru TV Sepanyol kebetulan sedang buat penggambaran di situ,
tapi tiada jurukamera di belakang kamera.
Jadi, ia tak dirakam.
Judit teruskan permainan.
Peraturannya, jika permainan diteruskan, dah terlambat buat bantahan.
Selepas itu dia bermain dengan baik.
Kedudukan menang bertukar jadi kemenangan…
dan permainan pun tamat.
PEMAINAN TERBAIK WANITA GAGAL TEWASKAN KASPAROV
Saya rasa amat geram.
Selepas perlawanan, saya pergi makan di restoran.
Itu sesuatu yang biasa kami lakukan semasa kejohanan.
Tiba-tiba, pengadil datang ke meja
dan tanya saya, "Ada apa-apa saya boleh bantu?"
Saya kata, "Memandangkan awak tanya,
saya betul-betul nak tahu
jika kamera yang berada 15 meter dari meja permainan
rakam apa-apa."
Tiba-tiba cerita tersebar,
dan Garry Kasparov faham apa yang berlaku.
Dia rasa amat marah.
Dia ke sana sini beritahu orang, "Sesuatu perlu dilakukan tentang hal ini."
Dia kata, "Tulis pasal hal ini. Ia memalukan."
Tiada siapa meragui Kasparov. Dia pemain catur yang dihormati.
Tapi saya masih tanya dia, "Awak rasa awak lepaskan buah itu?"
Dia kata, "Saya tak tahu. Rasanya tak, tapi saya tak tahu."
Penganjur kejohanan keluarkan kenyataan media…
EN. KASPAROV AHLI SUKAN CONTOH
…yang mengatakan Kasparov pemain yang jujur.
Kemudian, timbul berita
kru filem berpatah balik ke Linares.
Selepas kru kamera kembali ke Madrid,
mereka sedar yang mereka terlupa matikan kamera.
Kamera terus merakam.
Kru TV tunjuk rakaman mereka.
Jelas Kasparov lepaskan buahnya,
kemudian sentuh semula dan menariknya balik.
Saya masih ingat rasa terkejut melihat imej dalam video itu.
Judit pun tak percaya ia berlaku.
Saya gembira video itu buktikan apa saya rasa.
Pada masa yang sama, ia tak mengubat hati saya,
sebab sebaik saja sain kertas skor selepas perlawanan,
kita tak boleh ubah apa-apa.
Tiada siapa jangka juara dunia langgar peraturan
sebab dia fikir lebih memalukan
kalah dengan perempuan.
Masalahnya, saya percayakan lawan saya.
Saya tak patut percaya.
Ya, memang ada sedikit kontroversi, jadi saya…
Saya percaya…
Saya tak rasa tangan saya lepaskan buah.
Saya takkan buat begitu, ia lebih kurang…
Jika tengok video itu, ia berlaku dalam satu persepuluh saat.
Saya tak rasa saya buat silap.
Kita tak rasa melainkan buat dalam gerak yang amat perlahan.
Cuba bayang satu persepuluh saat. Rasa atau tidak?
Sebenarnya tak kalah pun. Ia akan berakhir dengan seri.
Tapi tak seronoklah jika terlepas kemenangan.
DALAM GERAK PERLAHAN
Detik itu merosakkan kejohanan saya.
Saya rasa tertekan sebab orang asyik ingatkan saya akan hal itu.
LANGGAR PERATURAN
Skandal bermula dan terus menular.
Juara menipu.
Anda tak boleh menafikannya
selepas melihat visual sebentar lagi.
Anda boleh lihat juara buat sesuatu yang melanggar peraturan.
PITA TUNJUK TANGAN GARRY KASPAROV
Ia jadi drama besar.
TANGANNYA PANTAS
Ia sememangnya antara insiden terkenal dalam sejarah catur.
Judit memang amat geram.
Tapi apa dia lakukan amat mengagumkan
bagi gadis semuda dia dalam kedudukannya.
Pada hari terakhir, dia hampiri Kasparov di lobi hotel
dan dia kata, "Sampai hati awak buat begini kepada saya."
Jika anda belum pernah bersemuka dengan Garry Kasparov,
anda tak dapat bayangkan betapa beraninya tindakan itu,
sebab auranya menggerunkan.
Saya mahu penjelasan daripada Garry.
Kemudian dia rasa terhina sebab saya malukan dia depan orang lain.
Saya tanya dia dalam temu bual tentang hal ini,
dan dia kata, "Judit patut belajar adab."
Dia marah sampai tiga tahun tak bercakap dengan Judit.
Selepas perlawanan itu, ada perbincangan dan soalan
daripada wartawan dan keluarga.
Lebih memeningkan kepala bercakap tentang hal itu.
CARTA KEDUDUKAN
Walaupun dia buat silap,
saya tahu, pemainannya lebih mantap.
Saya rasa teruk sangat.
Saya tak pernah marah mereka
kerana tak menang perlawanan.
Tapi kalah tetap dikira gagal.
Ayah saya tak pernah sembunyikan yang dia mahukan kejayaan
untuk membuktikan eksperimennya.
Dia nak tunjuk dia boleh buat sesuatu yang hebat dengan anak-anaknya.
Selepas kejadian itu, dia mahu kami bertanding lagi
dalam Olimpiad Catur Wanita.
Saya rasa dah jelas yang kami pemain terbaik dalam kalangan wanita.
Saya nak buktikan kemampuan saya menentang lelaki.
Sejak itu, saya mula buat keputusan sendiri.
Kadang-kadang, walau apa pun yang ibu bapa kita kata,
kita patut ikut haluan sendiri.
MADRID / SEPANYOL
Tahun itu, saya tengok Judit main di kejohanan Madrid.
Dia main dengan hebat.
Dia kalahkan pemain-pemain yang kuat.
Saya tak boleh lupa satu perkara.
Reaksi pemain lelaki terhadap kemenangannya.
Dalam empat perlawanan,
lawannya tak menyerah kalah dan tak jabat tangan.
Semua itu dianggap suci dalam catur.
Itu adab permainan, tapi mereka terus angkat kaki.
Ia memalukan.
REMAJA TUNJUK DIA BOLEH BANGKIT SEMULA
JUDIT POLGÁR MENANG BESAR DI MADRID
Apa reaksi pemain catur lelaki apabila awak kalahkan mereka?
Saya berusaha keras dapatkan rasa hormat daripada golongan elit
dan juara dunia.
Ada yang sangsi sama ada saya layak berada di situ.
Apa yang dia perlukan untuk jadi pemain terbaik dunia?
Saya rasa ia sangat sukar.
Dia mesti sentiasa bernasib baik.
Salah seorang grandmaster hebat, Viktor Korchnoi, kata,
saya pemain koboi.
Dia tak pandang serius pada saya.
DIA HANYA BOLEH KALAHKAN SAYA JIKA SAYA TAK MINAT NAK MAIN
SECARA TAK SEDAR SAYA TAK MINAT HARI INI
VIKTOR KORCHNOI SELEPAS KALAH
Saya kena usaha 10 kali ganda untuk buktikan diri,
berbanding jika saya lelaki.
Pernahkah wanita jadi juara dunia?
- Saya rasa wanita… - Kenapa tidak?
Ini sukan yang amat sesuai untuk wanita kuasai.
Kita ada bukti yang tunjuk sebaliknya.
Tapi kita ada Judit Polgár dari Hungary.
Judit kes istimewa,
tapi dia pun bergelut untuk kekalkan daya saing sepanjang perlawanan.
Pada 1996, ada acara jemputan di Dos Hermanas.
DOS HERMANAS / SEPANYOL
Sebelum perlawanan,
saya dan mak tekan lif,
lif berhenti, pintu terbuka.
Ada Kasparov dan jurulatihnya.
Situasi itu agak kelakar
sebab ada ketegangan antara kami
selama bertahun-tahun selepas kejadian itu.
Mak kata, "Okey, masuk lif."
POLGÁR LAWAN KASPAROV
PERLAWANAN 2 - 1996
Saya hadapi perlawanan itu dengan niat nak beri dia saingan hebat.
PEMBUKAAN
Saya bermain dengan buah putih lagi.
Saya dah ada kelebihan.
Langkah pertama, 1. e4.
BIDAK RAJA
Satu lagi Pertahanan Sicily.
Selepas itu, permainan jadi ganas.
Judit terus menyerang. Dia serang ratu dulu.
Kemudian dia ancam raja. Raja terpaksa lari.
Kemudian gajah pula menyerang.
Saya tahu corak permainannya agresif, tapi saya amat terperanjat.
Judit bagaikan bola tenaga,
macam halilintar
yang boleh meletup.
Judit bertindak di fasa pembukaan. Permainannya agresif.
Dia rebut ruang di papan.
Kemudian masuk fasa pertengahan.
PERTENGAHAN PERMAINAN
Fasa pertengahan fasa idea mendalam.
Fasa kita cuba perdaya lawan.
Inilah fasa drama dan aksi berlaku.
Kasparov memutuskan untuk ambil risiko.
Dia letak benteng di tengah-tengah papan,
menyerang ratu dan gajah Judit serentak.
Ini perlawanan sengit.
Judit agak goyah ketika ini. Garry terus-menerus menekan Judit.
Keadaan tegang disebabkan tempoh permainan yang berlarutan.
Situasinya ibarat kucing dengan tikus.
Dia dapat posisi untuk menang,
tapi saya berjaya lolos,
tapi dia dapat posisi menang lagi.
Saya mula main dengan tak tepat.
Garry bermain dengan baik dan ambil alih permainan.
Saya kira lapan, sepuluh langkah ke depan
untuk cari cara menyelamatkannya.
Tapi ia giliran Kasparov dan dia dengan berani letak benteng
di baris sama dengan raja Judit.
Dia bakal kehilangan buah penting, mungkin dia terpaksa mengaku kalah.
Antara kelemahan biasa bagi ramai pemain wanita
ialah mereka panik jika ada ancaman.
Apabila ada ancaman, mereka panik dan jadi defensif.
Sekarang, saya perlu buat keputusan.
Masa semakin suntuk.
Judit tak pedulikan ancaman itu.
Dia membalas, dan makan bidak.
Dia mendahului dengan satu bidak.
Dia tak panik dengan keagresifan saya. Dia jadi lebih agresif.
Pertahanannya sukar ditembusi.
Dia benar-benar menyukarkan Kasparov menang.
Perlawanan berlarutan berjam-jam.
Kemudian saya dapat idea luar kotak.
Judit ancam raja hitam dan kemudian korbankan benteng.
Ia ibarat petir di siang hari.
Garry langsung tak menjangkanya.
Tiba-tiba, kedudukannya tidak lagi menjamin kemenangan mudah.
Judit guna taktik-taktik licik untuk terus bertahan.
Selepas enam jam bermain, mereka capai fasa akhir permainan.
FASA AKHIR PERMAINAN
Fasa akhir sudah tiada ratu dan buah yang boleh menyerang.
Ini bahagian akhir permainan.
Dia memasuki fasa akhir permainan yang secara teorinya berakhir dengan seri.
Kasparov ada kuda dan benteng.
Judit cuma ada benteng. Itu seri.
Memang pasti seri.
Sah boleh dapat seri walau tutup mata sekalipun.
Tapi dia perlu tepat.
Pada hemat saya, fasa akhir bukan kekuatan utamanya.
Kasparov mahu main beberapa langkah lagi, untuk menguji saya.
Dia tak main semua langkah dengan tepat, tapi dia tak putus asa.
Saya sedar dia lebih arif tentang permainan fasa akhir berteori ini.
Selepas beberapa langkah,
Judit hilang kawalan.
Raja saya tak dapat lari.
Tragedi di sini ialah dia beri tentangan hebat
dan capai fasa akhir
yang sepatutnya selamat, tapi tersalah langkah.
Bayangkan kita selamat serangan bertubi-tubi Mike Tyson
selama sampai lapan, sepuluh pusingan.
Catur permainan yang berlarutan berjam-jam.
Selepas berjam-jam,
kita boleh tumbang daripada tekanan itu.
Itulah penangan pemain handal.
Fasa akhir ini ibarat ujian yang sebenarnya tak susah sangat,
tapi Judit gagal kerana tertekan.
Ia kekalahan yang teruk.
Saya buat kesilapan strategik yang serius.
Saya tak senang hati, terutamanya selepas perlawanan.
KEKALAHAN BESAR TATKALA KASPAROV MENYERANG
SUNYIKAH DI PUNCAK?
Selepas perlawanan saya dengan Kasparov pada 1996,
kami beberapa kali berdepan di papan catur.
PERLAWANAN 3 - 1996
Saya suka main dengan dia sebab permainannya buat saya rasa selesa.
PERLAWANAN 5 - 1997
Judit terlalu agresif.
Ia gaya serangan yang sangat kuat.
Saya juga jenis menyerang, tapi saya lebih berpengalaman.
Sebab itu serangan dan keagresifannya memakan diri.
Anda perlu faham, secara umumnya Garry Kasparov dianggap
pemain catur terhebat dalam sejarah.
Jadi, Judit bukan sekadar bermain menentang juara dunia semasa,
dia beri persaingan sengit kepada pemain catur terhebat sepanjang zaman.
PERLAWANAN 7 - 2000
Apabila bermain menentang Kasparov,
sekadar duduk depan dia, sebelum mula bermain pun,
terasa dia lebih dominan.
Sampai saya rasa berlawan cuma formaliti
tapi akhirnya dia menang.
Saya berada di puncak prestasi saya.
Dia salah seorang pemain yang disebabkan gaya permainannya,
dan mungkin rasa gerun lawan saya, menyebabkan dia gagal beraksi dengan baik.
Tapi bukan dia seorang saja.
Cara dia bermain catur tak serasi
dengan cara terbaik hadapi saya di zaman kegemilangan saya.
- Awak hadapi kesukaran lawan Kasparov? - Ya, skor saya tak cantik.
Mungkinkah awak terlalu hormat dia sampai tak boleh main sehabis baik?
Entahlah. Mungkin ya, secara tak sedar.
Walaupun kalah, tak semestinya kita rasa perasaan sama setiap kali.
Kalau saya kalah sebab lawan main dengan cemerlang,
buat langkah bijak, gerakan cantik,
saya tak sedih sangat.
Tapi saya rasa geram lawan Kasparov, sebab tak dapat beri persaingan sengit.
Bagi saya dia macam tak boleh dikalahkan.
Dia luar biasa.
Saya perlu beri persaingan sengit,
tapi bagaimana?
Dalam catur, ramai pemain begitu asyik dengan permainan,
jadi taasub dengannya,
sampai jadi terlalu penting melebihi sekadar permainan semata.
Ia penting dalam hidup.
Saya rasa ayah terlalu inginkan kejayaan untuk buktikan yang dia betul,
bahawa kaedahnya itu
sah akan berjaya.
Ayah kata tempoh dua tahun akan datang,
segalanya akan membuahkan hasil.
Dia sentiasa mahu saya pergi lebih jauh,
fokus jadi sepuluh teratas dan beri lebih banyak komitmen.
Selama bertahun-tahun orang persoalkan niatnya di sebalik projeknya itu.
Ramai berpendapat dia lakukannya atas dasar keegoan diri,
dan bukan demi kebaikan anak-anaknya.
AYAH TERSAYANG DARI HUNGARY
Ramai yang bertanya, "Apa berlaku kepada budak-budak itu?
Adakah ibu bapa mereka merosakkan hidup mereka?"
Saya faham gaya hidup saya berbeza daripada rakan sebaya saya
sebab saya habiskan masa belajar catur.
Kadang-kadang saya rasa memang lebih mudah
tonton wayang dan luang masa dengan kawan-kawan.
Tumpuan pada persediaan dan pertandingan bertahun-tahun memenuhi hidup saya.
Rasa macam tak cukup.
Papan catur cuma ada 64 petak.
Skop kehidupan lebih luas.
Saya gembira, tapi pada suatu ketika selepas usia 20 tahun,
walaupun ayah mahu saya tumpukan perhatian pada catur saja,
saya mahu kembangkan aspek kehidupan lain,
bukan di papan catur saja.
Sebahagian besar realiti terhasil daripada kebetulan-kebetulan kecil.
Selepas tamat belajar, saya bekerja sebagai doktor haiwan.
Gadis berambut merah,
saling tak tumpah Judit Polgár datang ke klinik.
Suatu hari, pada usia hampir 23 tahun,
saya bawa anjing keluarga jumpa doktor haiwan.
Doktor itu sangat ramah, asyik senyum
dan banyak cakap.
Pemeriksaan ambil masa yang lama.
Waktu itulah saya langgar protokol
dan ajak dia main tenis.
Apa yang buat lelaki jatuh cinta kepada wanita?
Beribu tahun pun, soalan ini kekal sukar dijawab.
Matanya yang berseri-seri, rambutnya yang merah.
Dia bersemangat dan ada aura kuat.
Dia jujur dan berterus terang sejak kali pertama bertemu.
Saya rasa itu sangat seksi.
Kami mulakan hubungan romantik dan kerap keluar dating.
Ketika itu saya hadiri satu acara, dan saya menang kejohanan itu,
sedang saya dilamun cinta.
Selepas itu kami tinggal bersama.
Selepas Judit berkahwin,
saya berhenti
jadi pengurus Judit.
Saya rasa ayah sedikit kecewa kerana tak lagi jadi pengurus saya.
Sejujurnya, saya keberatan beri pendapat tentang hal itu.
Pengaruh saya terhadap anak-anak terhad setelah mereka meningkat dewasa.
Sebab suami mereka bawa mereka ke arah yang berbeza.
Apabila peranan saya sebagai pengurus tamat,
saya rasa kecewa dan terasa pelik.
Tapi saya kata, Judit berhak tentukan
cara dia jalani hidupnya.
MENJELANG 2000,
JUDIT PEMAIN CATUR WANITA NOMBOR SATU DUNIA
SELAMA 11 TAHUN BERTURUT-TURUT.
RANKING KESELURUHANNYA IALAH 32.
Buah hati saya nak strawberi dan memesannya sendiri.
Ya, saya akan makan awak punya juga.
Waktu kami berkahwin, rating saya hampir capai 2700 mata.
Ia dah dianggap layak jadi sepuluh teratas.
Tapi entah kenapa saya tak boleh melepasi 2700.
Ada beberapa acara saya main dengan baik, menang beberapa mata,
tapi hilang mata itu dalam satu kejohanan.
Dengan Gusztáv, saya belajar yang saya boleh buat strategi lain.
Setelah jadi sebahagian daripada hidupnya, saya beritahu dia satu rahsia.
Dalam catur, ada menang, ada kalah
dan ada keputusan ketiga, seri.
Dia berpendirian seri lebih baik daripada kalah.
Jika kita kalah dengan lawan yang ratingnya sama,
kita hilang mata.
Jika seri, kita tak hilang mata.
Terdapat perlawanan yang sebelum ini saya akan buat keputusan berbeza.
Saya akan berjuang dan saya nak menang.
Pada ketika itu saya kata,
"Okey, jika saya tiada idea yang akan berhasil,
keputusan seri boleh diterima."
Jadi, dia kekal sebagai salah seorang pemain penyerang terbaik dunia,
tapi dah mula jarang kalah,
dan ratingnya mula meningkat.
Selepas pendekatannya berubah, pada kejohanan Linares 2001,
tentulah ada perlawanan ulangan penting antara Judit dan Kasparov.
LINARES / SEPANYOL
Inilah kejohanan di mana kontroversi sentuh gerak berlaku.
Mereka di sini semula, bertahun kemudian.
Ketika itu, gaya bermain saya, ada yang kata ia agak primitif,
tapi ia membuahkan hasil.
Tapi saya masih pemain nombor satu dan prestasi saya masih bagus.
Saya amat cemerlang pada 2001.
Saya perlu tegaskan,
jangkaan terhadap Judit tak rendah, tapi taklah terlalu tinggi.
Saya ada strategi jelas dalam perlawanan ini.
Strategi yang akan buat dia gementar dan risau.
Sampai terlintas di fikirannya yang dia boleh kalah.
PERLAWANAN 11 - 2001
Permainan bermula.
Judit main buah putih, Garry main buah hitam.
BIDAK RAJA
Saya tahu satu perkara. Kasparov tak suka rajanya diserang.
Saya kata, "Saya tak kira,
saya akan serang rajanya."
PERTAHANAN SICILY
Judit lakukan pengetiran di kiri papan,
dan Garry Kasparov lakukan pengetiran di sebelah yang bertentangan.
Posisi ini dalam catur
menunjukkan mereka berdua akan lancarkan serangan agresif.
Ini perlumbaan siapa capai raja dulu.
Di peringkat awal permainan, saya korbankan bidak.
GERAKAN 19
Kasparov terima bidak yang dikorbankan itu,
tapi gajah Judit kini buah yang sangat kuat.
Buahnya makin sikit, tapi menguasai momentum serangan.
Kasparov agak terkejut, tapi dia faham apa saya ingin lakukan.
Kasparov buka bahagian tengah papan dengan bidak.
Dia serang gajah saya,
dan biasanya gajah akan dialihkan.
Tapi Judit buat keputusan korbankan gajahnya.
Saya kehilangan buah penting,
tapi saya nekad nak serang rajanya.
Saya tak peduli.
Ketika itu, saya melihat sekeliling.
Dewan penuh sesak sebab perlawanan kami mendebarkan.
Saya rasa Kasparov fikir dia ada kelebihan.
Perlawanan itu sengit, tapi saya rasa selesa.
Kasparov gunakan banyak masa.
Selepas beberapa minit, dia main gerakan paling logik.
Tiba-tiba, tanpa fikir lebih tiga saat, saya tolak bidak saya.
Secara psikologi, ia amat mengejutkan.
Dia korbankan segalanya demi serangan itu.
Selepas itu, dia terpaksa terima hakikat ia tak semudah yang disangka.
Saya ingat saya dah nak menang, tapi dia buat serangan hebat.
Kemudian dia tanggal jaket, pusing dan letak jaketnya pada kerusi.
Selepas itu dia tanggalkan jam tangan dan letak di tepi.
Seronok lihat Garry risau.
Saya banyak kali kalahkan Judit, tapi dalam kejohanan ini,
saya perlu bertahan.
Garry perlu buat keajaiban untuk selamatkan dirinya kali ini.
Kasparov korbankan buahnya pula untuk dapatkan raja Judit.
Raja Kasparov terbuka luas,
jadi dia hanya boleh mengancam raja putih secara berterusan.
Di sinilah Garry putuskan untuk tamatkannya.
Perlawanan serang-menyerang mengagumkan ini
berakhir dengan raja diancam secara berterusan.
Judit memaksa keputusan seri.
Di Linares, Judit seorang saja yang tak kalah menentang Kasparov.
KASPAROV DAN JUDIT POLGÁR SERI
Dia satu-satunya pemain yang mampu menahan saingan
pemain nombor satu dunia.
Di penghujung kejohanan, kami berbual,
dan jelas dia menghormati corak permainan saya,
meskipun dia sememangnya pemain terhebat pada waktu itu.
Kini jelas dia setaraf dengan kami.
Dia pemain handal.
Rasa hebat dapat bermain perlawanan itu di Linares.
Ia pertarungan hebat. Saya beri saingan sengit.
Tapi entah kenapa, saya masih tak dapat kalahkan dia.
Masih ada sesuatu yang kurang.
Saya rasa satu-satunya cara untuk kalahkan Garry Kasparov
ialah jika kita boleh percaya
kita boleh tumpaskan idola kita dalam permainannya sendiri.
Jika kita tak percaya yang kita setara dengannya,
kita tiada peluang untuk menang.
Kita berada di kem latihan berlatar belakangkan Laut Adriatik.
Cantik tak Laut Adriatik?
Ya, rasa nak terjun mandi.
Tahun seterusnya, 2002,
saya jumpa Kasparov di satu kejohanan.
Dia tanya jika saya nak lawat dia di Croatia untuk sesi latihan.
Ramai pemain ada semacam pertembungan.
Dengan Judit, sentiasa ada rasa
hormat.
Sebab itu saya cadangkan kami bekerjasama.
Dia antara pemain terbaik. Dia boleh beri perspektif baru.
Judit.
Tentulah saya rasa amat gembira dia jemput saya.
Saya pergi dengan suami saya ke vila mereka.
Ia minggu yang menyeronokkan.
Ia pengalaman hebat. Prestasi Kasparov mengagumkan.
Saya banyak belajar cara dia menilai posisi catur.
Idea macam mana yang dia pertimbangkan secara serius
atau gerakan mana saya akan teliti,
tapi dia abaikan saja sebab ia tak penting dan tak relevan.
Saya juga terkejut Kasparov tak bekerja sepanjang hari.
Kami ada sesi catur petang.
Waktu pagi, kami buat aktiviti lain.
Contohnya, kami ke laut untuk naik bot pisang.
Ia satu kemestian. Semua yang sertai saya wajib naik.
Saya menang pertandingan itu
sebab saya seorang saja yang tak jatuh ke dalam air.
Selalunya, kita ada tanggapan tertentu pada juara apabila melihatnya dari jauh.
Tentang perwatakannya.
Tapi dalam persekitaran yang santai dan mesra,
serta luang masa bersama setiap hari dari pagi hingga petang,
kita akan dapat gambaran yang berbeza.
Kami nampak sisi kemanusiaannya.
Perasaan dewa duduk di depan kita sudah tiada.
Di hadapannya cuma manusia biasa.
MOSCOW / RUSIA
Pada tahap itu, mereka dah 14 kali berentap.
Garry Kasparov tak pernah kalah satu pun perlawanan.
Sukar menentang Garry Kasparov.
Ia ibarat lawan Federer pada zaman kemuncaknya.
Semua orang tewas di tangan Garry.
Garry Kasparov.
Saya rasa saya seorang saja yang Judit tak pernah kalahkan.
Dia tewaskan Kramnik, Anand, setiap pemain lain.
Kubu saya saja yang masih utuh.
PERLAWANAN 15 - 2002
Tolong senyap. Saya nak mulakan pusingan.
Pengadil, tekan pemasa.
Apabila kami berentap sekali lagi, saya bermain dengan buah putih.
Saya buat langkah pembukaan, 1. e4, depan raja, maju dua tapak.
Kasparov tak terkejut
sebab itu langkah pembukaan saya sejak saya kecil.
Tapi tindak balasnya yang mengejutkan.
Garry buat orang terkejut apabila menolak bidaknya ke e5.
Dia guna Pertahanan Sicily setiap kali mereka main, dan ia memang agresif.
Kali ini, Gary buat keputusan menggunakan Pertahanan Berlin.
PERTAHANAN BERLIN
Kita semua ada kekuatan dan kelemahan.
Judit pemain yang agresif.
Pilihan pembukaan itu bersifat defensif.
Garry Kasparov memaksa permainan yang berbeza,
perlawanan perlahan dan bernuansa.
Ia bukan gaya saya langsung.
Apa jadi dengan pembukaan ini?
Kedua-dua ratu dikeluarkan dari papan pada peringkat awal permainan.
Saya tak boleh nak serang, tapi dia pun tak boleh menyerang.
Garry tolak bidak ke sayap raja. Judit juga buat begitu.
Ia tak agresif.
Ia sangat strategik.
Saya mula susun kedudukan saya.
Saya buka langkah menyerang dengan kuda.
Kasparov mula jadi defensif.
Judit menambah tekanan di tengah papan.
Saya nampak Kasparov menyedari dia akan hadapi masalah besar.
Garry nak lawan Judit dalam fasa akhir.
Tapi keadaan hitam mula tak selesa.
Saya menambah tekanan langkah demi langkah.
Saya rasa kedudukan saya memang cantik.
Saya patut menang. Bagaimana ini boleh berlaku?
Tapi apabila kita ada kelebihan,
dan bermain dalam perlawanan penting,
kita mula rasa gementar.
Sejak kecil lagi,
saya berangan nak kalahkan dia,
tapi tak berjaya.
Saya duduk di situ dan fikir,
"Jangan terima keputusan seri.
Main sampai ke penghujung."
FASA AKHIR PERMAINAN
Saya rampas semakin banyak ruang daripada dia.
Saya letak benteng ke baris tengah,
dan rajanya kini dalam bahaya.
Benteng, di kedudukan strategik mula makan bidak.
Saya sentiasa tingkatkan pengetahuan fasa akhir permainan.
Beberapa corak saya pelajari dari zaman kanak-kanak saya,
semasa saya 8 atau 9 tahun.
Saya rasa peluang untuk dia selamatkan diri semakin berkurangan.
Dia antara pemain catur terhebat dalam sejarah,
malah mungkin yang terhebat.
Kita tentu fikir dia mampu cari jalan keluar,
tapi Judit tunjuk kemahiran luar biasa.
Keadaan jadi sunyi sepi.
Tiba-tiba, saya sedar dalam satu atau dua langkah,
Kasparov tak dapat meneruskan perlawanan,
sebab dah tiada harapan.
Detik itu tiba.
Dia hulur tangan.
Judit Polgár, genius dalam menyerang,
akhirnya menewaskan Kasparov
dalam fasa akhir yang halus dan bernuansa.
Ini satu-satunya detik dalam sejarah seorang pemain wanita telah menewaskan
pemain terhebat dan terkuat sepanjang zaman.
Dia berjaya menundukkannya dan mendominasi perlawanan.
Dia tak beri peluang langsung.
Pada detik itu, budak perempuan berekor kuda dah dilupakan.
Dia sememangnya antara pemain terbaik dunia.
Saya nak tekankan
betapa pentingnya detik ini bagi wanita,
sebab ia buat kami tersedar yang ia tak mustahil.
SEHANDAL LELAKI
Sebagai gadis muda, ia inspirasi yang hebat bagi saya.
Ia bukti yang mustahil tak lagi mustahil.
JUDIT POLGÁR, RATU CATUR
Ia memang bukan senario permainan ideal saya.
Dia…
Permainannya cemerlang. Sebab itu saya kalah.
Itu dia wira yang menumbangkan Kasparov.
Apa pendapat profesional awak? Awak puas hati?
- Ya. - Ya. Apa lagi?
- Tiada komen. - Jangan mengarut!
Tiada komen? Sudahlah.
Begitu lama saya berharap yang satu hari nanti,
saya akan kalahkan Garry Kasparov.
Ia satu kepuasan.
WANITA BERJAYA KALAHKAN GARRY KASPAROV DENGAN MUDAH
Judit kalahkan Kasparov.
KEMENANGAN MILIK JUDIT POLGÁR
Kakak dan keluarga saya tiada di sana,
tapi saya terus telefon mereka untuk berkongsi detik itu.
Saya rasa amat gembira.
Ia sesuatu yang kami nantikan seumur hidup kami.
Dia berjaya lakukannya.
Impian saya sejak empat tahun, sebahagian besarnya saya dah capai,
tapi dia bawa ke tahap lebih tinggi.
Saya sangat bangga dengan dia.
Ayah saya sangat gembira.
Saya rasa dia melompat gembira.
Ia pencapaian yang hebat baginya,
dan sebab itulah saya merasakan
eksperimen kami berjaya.
Tapi kita hanya boleh kata Judit antara pemain terbaik dunia.
Kalau nak jadi nombor satu dunia,
dalam sehari dia perlu berlatih tiga atau empat jam lebih lama.
Saya cuma lega tengok Judit gembira.
RATU KUASAI SEGALANYA
Detik itu akhirnya beri saya keyakinan
dalam mana-mana perlawanan atau kejohanan,
saya boleh kalahkan sesiapa saja.
PADA 2003, SETAHUN SELEPAS MENEWASKAN KASPAROV,
JUDIT TEMBUSI SENARAI 10 PEMAIN TERBAIK DUNIA
DIA KEKAL SEBAGAI SATU-SATUNYA WANITA YANG BERJAYA
Judit pemain catur wanita yang terhebat
dalam sejarah.
Tidak syak lagi.
Dia mengubah sukan catur.
PEMAIN WANITA TERBAIK CATUR MASIH UNGGUL DI PUNCAK
Judit juga satu fenomena dari segi jadi bahan uji kaji idea ibu dan ayahnya.
Saya rasa hakikat yang dia berjaya capai segala impian ayahnya
dan kekal sebagai individu biasa dan menyenangkan,
memang satu keajaiban.
Tanpa keterlaluan dalam memuji,
kita boleh kata dia buat sesuatu yang beri impak besar.
Dia buktikan pemain wanita boleh jadi pesaing hebat.
Itu sesuatu yang ramai orang,
sejujurnya, termasuk saya sendiri, rasa mustahil.
APABILA JUDIT BERSARA PADA 2014,
DIA PEMAIN WANITA NOMBOR SATU DUNIA SEJAK USIA 12 TAHUN
REKOD YANG DIPEGANG SELAMA 26 TAHUN.
Apabila awak kenang selama ini dan peranan sebagai subjek eksperimen,
apa perasaan awak?
Dari satu segi,
jadi bahan eksperimen bukan sesuatu yang menyenangkan.
Saya tak pernah rasa diri saya genius.
Saya tahu perkara yang saya capai
sah 95% daripadanya adalah hasil kerja keras dan dedikasi saya.
Itu datang daripada mak dan ayah.
Ayah yang tunjukkan kepada saya keindahan catur,
tapi ia juga apa saya mampu lakukan.
Saya boleh jadi hebat.
Orang perlu percayakan kita.
Kita juga perlu percayakan diri kita.
Saya rasa paling penting ialah mulai hari ini,
kita perlu jadi lebih baik daripada semalam.
Esok, cuba jadi lebih baik.
Jangan menyerah,
dan berjuanglah sehingga ke akhirnya.
Terjemahan sari kata oleh NNorhan